Eelnõu

NARVA LINNAVALITSUS
MÄÄRUS

Puuetega lastele haridusasutustesse invatransporditeenuse osutamise kord Narva linnas

Määrus kehtestatakse Põhikooli- ja gümnaasiumiseaduse § 49 lõike 3 ja Eesti Vabariigi haridusseaduse § 7 lõike 2 punkti 8 ja §33 lõike 4 alusel.
§1 Üldsätted

1) Käesolev kord reguleerib invatransporditeenuse (edaspidi teenus) osutamist puuetega lastele, kelle elukohaks on Eesti rahvastikuregistri andmetel Narva linn ning kes õpivad väljaspool Narvat asuvas koolis.

2)  Teenuse osutamine rahastatakse Narva linnaeelarvest.

3) Teenuse korraldamist ja selleks otstarbeks eraldatud vahendite arvestust teostab Narva linna Sotsiaalabiamet (edaspidi Sotsiaalabiamet). 
§ 2 Teenuse taotlemine
1) Teenust võivad taotleda nende puuetega laste seaduslikud esindajad, kes  Narva linna nõustamiskomisjoni (edaspidi nõustamiskomisjon) soovitusel asuvad õppima väljaspool Narvat asuvasse kooli ning kes psüühika-, liikumis- või liitpuue tõttu ei saa kasutada ühistransporti. 

2) Teenuse taotlemiseks esitab lapse seaduslik esindaja Sotsiaalabiametile vormikohase taotluse (Lisa 1) teenuse esmakorsel taolemisel jooksval õppeaastal. 

§ 3 Teenuse korraldamine ja kontroll
1) Teenuse mahu planeerimiseks esitab nõustamiskomisjon Sotsiaalabiametile andmeid väljaspool Narvat õppima asuvate puuetega laste kohta kahe nädala jooksul otsuse tegemise päevast.
2) Teenuse osutaja valimiseks korraldab Sotsiaalabiamet avaliku konkursi, mille käigus sobivaima pakkumise teinud pakkujaga sõlmitakse teenuse korraldamise leping üheks õppeaastaks. 

3) Teenuse osutamine toimub Sotsiaalabiameti direktori poolt kinnitatud graafiku alusel.

4) Juhul, kui laps ei vaja enam teenust, on tema seaduslik esindaja kohustatud teatama sellest kirjalikult Sotsiaalabiametile kahe nädala jooksul arvates teenuse vajaduse äralangemisest.

5) Osutatava teenuse kvaliteeti kontrollib Sotsiaalabiamet.

§ 4.  Vaidluste lahendamine

Isik, kes leiab, et  teenuse osutamisel või sellest keeldumisel on rikutud tema õigusi või piiratud tema vabadusi, võib esitada vaide seaduses sätestatud korras.

§ 5. Rakendussätted

1) Kinnitada taotluse vorm vastavalt Lisa 1.
2) Määrus jõustub seadusega sätestatud korras.

3) Määrus rakendatakse alates 01.09.2012.a.
       Tarmo Tammiste 







       Linnapea                                                                        
                         Ants Liimets 

                                                                                                                        Linnasekretär

Narva Linnavalitsuse määruse „Puuetega lastele haridusasutustesse 

invatransporditeenuse osutamise kord Narva linnas” Lisa 1
Invatransporditeenuse taotlus
Lapse nimi_________________________________________Isikukood____________________
Elukoht_______________________________________________

Puue aste ja liik _________________________________________________________________

Lapse seadusliku esindaja nimi_____________________________________________________

Isikukood____________________________Elukoht ___________________________________

Põhjus, miks laps ei saa kasutada ühistransporti: 

__________________________________________________________________________________________________________________________________________________________________________
Palun osutada minu lapsele invatransporditeenust _______________  õppeaastal. 
Kooli nimi ja asukoht:
__________________________________________________________________________________________________________________________________________________________________________

Allkirjaga kinnitan esitatud andmete õigsust ja oma nõusolekut teenuse osutamise tingimustega.
Allkiri_________________________________                          

Kuupäev_______________________________
OTSUS: (täidab Sotsiaalabiameti direktor)

 Määrata invatransporditeenust
 Keelduda invatransporditeenuse määramisest
Teenuse määramisest keeldumise põhjus:

__________________________________________________________________________________

____________________________________________________________________________________________________________________________________________________________________

__________________________________________________________________________________

__________________________________________________________________________________

__________________      __________________       

         (kuupäev)                             (allkiri)                                    

Õiend 

Narva Linnavalitsuse määruse eelnõu “Puuetega lastele haridusasutustesse invatransporditeenuse osutamise kord Narva linnas”juurde
Vastavalt Põhikooli- ja gümnaasiumiseadusele, kui elukohajärgses koolis ei ole võimalik korraldada õpet tulenevalt õpilase hariduslikust erivajadusest, on õpilase elukohajärgne kohalik omavalitsus kohustatud koostöös teiste koolide ja kooli pidajatega tagama õpilasele hariduse omandamise võimalused nõustamiskomisjoni soovituste kohaselt. 

Kui õpilane asub nõustamiskomisjoni soovitusel õppima väljaspool elukohajärgse kohaliku omavalitsuse haldusterritooriumi asuvasse kooli, on elukohajärgne kohalik omavalitsus kohustatud korraldama transpordi või hüvitama õpilase sõidukulud.
Narva Linnavalitsuse nõustamiskomisjoni soovituse kohaselt vajab 2012/2013 õppeaastal õppekohta teiste omavalitsuste koolides 16 last, kelle elukohaks vastavalt rahvastikuregistri andmetel on Narva linn. 11 last hakkab õppima Kohtla-Järve linna Ahtme koolis, 1 laps- Tapa valla Mihkli koolis ja 4 last- Haapsalu sanatoorses internaatkoolis. Kõikidele õpilastele peale nende, kes hakkavad õppima Haapsalus, hüvitab sõidukulusid riik. Haapsalus õppivad lapsed hüvitist ei saa, kuna kooli jõudmiseks vajavad nad invatransporti, mille kasutamine ei kuulu riiklikule hüvitamisele. 

Vastavalt Põhikooli- ja gümnaasiumi seadusele transpordi korraldamine või sõidukulude hüvitamine väljaspool elukohta õppivatele lastele toimub valla- või linnavalitsuse kehtestatud korras. Arvestades seda, taotleb Sotsiaalabiamet „Invatransporditeenuse osutamise korda Narva linnas puuetega laste sõitude korraldamiseks haridusasutustesse” kinnitamist.

Tatjana Patsanovskaja
peaspetsialist direktori ülesannetes

